NaiveNeuron/SloPal huggingface dataset:
B. Bugár, podpredseda NR SR: (2006-04-19):
(Prezentácia.) Prítomných je 96 poslancov, zisťujem, že Národná rada je schopná sa uznášať. Na 61. schôdzi Národnej rady Slovenskej republiky overovateľmi budú poslanci Maroš Kondrót a Ľubica Navrátilová, náhradníkmi, poslanci Tomáš Galbavý a Beáta Brestenská. O ospravedlnenie svojej neúčasti na dnešnej schôdzi písomne požiadali páni poslanci Danko, Hanzel a Murgaš a na zahraničnej pracovnej ceste je pán poslanec Číž. Navrhnutý program 61. schôdze Národnej rady máte rozdaný. Chcem vás informovať, že o 12.00 sa konalo poslanecké grémium a tam sme prijali určité rozhodnutia, takže budem vás informovať o tom, že je návrh poslaneckého grémia, aby Národná rada odsúhlasila skrátenie lehôt, ktoré sú potrebné k jednotlivým spoločným správam, lebo ináč by sme nemohli rokovať dnes, poprípade zajtra o niektorých zákonoch. Takže toto bude z poslaneckého grémia ako prvý návrh, o ktorom teda sa bude hlasovať. Takisto vás chcem informovať o tom, že hlasovať by sme mali dnes o 17.00, ale predtým prerokujeme v skrátenom legislatívnom konaní jeden návrh, o ktorom, samozrejme, hneď sa hlasuje, aby sme mohli potom postúpiť, ak sa to odsúhlasí, jednotlivým výborom na prerokovanie tento návrh, no a dnes by sme vykonali aj tajné voľby s tým, že zajtra po hlasovaniach o 11.00 by sme vykonali druhé kolo, ak bude potrebné. Takisto vás chcem informovať, že na internetovej stránke Národnej rady bolo otvorené parlamentné fórum o Európe. Toto fórum vytvára priestor na vyjadrovanie základných názorov na otázky budúcnosti Európy a o aktuálnom dianí v Európskej únii. Takže nielen občania, ale aj vy, páni poslanci, máte možnosť na jednom mieste zistiť, aké sú názory jednotlivých aj politických predstaviteľov, ale, samozrejme, poprípade aj iných a navyše občania sa budú k týmto otázkam môcť v rámci diskusie aj sami vyjadrovať. Na stránke je dnes už 60 príspevkov od poslancov, členov vlády a ďalších, takže vám odporúčam, aby ste túto stránku aj sledovali. Skôr ako dám slovo poslancom... Páni poslanci, väčší kľud, prosím. Páni poslanci! Skôr ako dám slovo poslancom, ktorí chcú navrhnúť zmenu alebo doplnenie programu, chcem uviesť, že na návrh gestorských výborov správy a záverečné účty v súlade s príslušnými zákonmi uvedú ich predkladatelia, ako sú uvedení v návrhu programu. Na to, aby mohli uvedené materiály uviesť a vystúpiť v rozprave, je potrebný súhlas Národnej rady. Navrhujem, aby sme súhlas s ich vystúpením vyslovili schválením programu ako celku, ak nikto nepredloží iný návrh. Pristúpime teda ku schvaľovaniu návrhu programu 61. schôdze Národnej rady. Pán poslanec Urbáni s návrhom, nech sa páči, ako prvý.
P. Paška, predseda NR SR: (2008-11-05):
(Hlasovanie.) 135 prítomných, 92 za, 1 proti, 41 sa zdržalo, 1 nehlasoval. Návrh sme schválili.
Čekovský, Kristián, poslanec NR SR (2021-10-06):
Ďakujem pekne. Kolegovia, len sa chcem ospravedlniť za drobné zmätky, ktoré tu na začiatku tohto hlasovania boli. Bolo to z dôvodu, bolo to z dôvodu, že teda zaznela počas rozpravy mylná informácia o hlasovaní zajtra, následne ja som sa poradil aj s kolegami, ktorí teda, tak aby to bolo v súlade s rokovacím poriadkom, s kolegami zo všetkých koaličných strán, ale aj s pánom predsedajúcim, ktorý o tomto vedel. Takže pýtal som sa sám, či to treba riešiť procedurálnym návrhom, bolo mi povedané, že nie, takže pre istotu potom sme to riešili takto, že som ten procedurálny návrh dal. Čiže len aby ste vedeli, naozaj bol záujem to vyriešiť tak, aby to bolo v kľude teraz odhlasované, v tejto chvíli. Procedurálny návrh bol už teda podaný. Verím, že nikto s tým nemá žiaden problém. Jednoducho prešlo to rozpravou, nebol dôvod, aby sa o tom hlasovalo zajtra. To je celé. Ďakujem veľmi pekne za pochopenie a prajem pekný zvyšok dňa.
P. Hrušovský, predseda NR SR: (2004-12-14):
(Hlasovanie.) 130 prítomných, 76 za, 10 proti, 42 sa zdržalo, 2 nehlasovali. Návrh sme schválili. Prosím ďalší návrh.
Sulík, Richard, predseda NR SR (2010-12-02):
Ďakujem. Prerušujem rokovanie o tomto bode programu. Podľa programu by mal nasledovať ďalší bod, ktorý sa týka platov poslancov. Kolega Beblavý ešte pripravuje jeden pozmeňovací návrh. Chcem navrhnúť, aby sme nasledujúci bod a ten ďalší vymenili, čiže teraz by sme riešili elektronické pokladne a potom platy poslancov. Je všeobecný súhlas s takýmto? Ďakujem pekne. Je alebo nie je? (Hlasy z pléna.) V opačnom prípade vyhlásime teraz prestávku. Tak, veď je to aj tak v normálnom poradí, registračné pokladne sú hneď ďalší bod. (Nezrozumiteľné hlasy z pléna.) Prosím? Poprosím vás, keby ste zapli mikrofón pánom, nech sa počujeme. Môžem vás poprosiť, pán Pavlis?
J. Chrbet, minister životného prostredia SR: (2008-09-10):
Návrh zákona upravuje v súlade so smernicou Európskeho parlamentu a Rady z 15. marca 2006 o nakladaní s odpadom z ťažobného priemyslu opatrenia, postupy a pokyny na prevenciu alebo najväčšie možné znižovanie nepriaznivých účinkov na životné prostredie a z nich vyplývajúcich rizík pre zdravie ľudí spôsobené nakladaním s odpadom z ťažobného priemyslu. Vzťahuje sa na nakladanie s odpadom, ktorý vzniká pri prieskume, ťažbe, úprave a skladovaní nerastných surovín a pri prevádzke v lomoch. Účelom návrhu zákona je tiež prijať také opatrenia, ktoré zabránia neriadenému skládkovaniu a ukladaniu ťažobného odpadu. Návrh zákona bol pripravovaný v súčinnosti so zástupcami Hlavného banského úradu ministerstva hospodárstva, Slovenskej banskej komory a veľkých ťažobných podnikov tak, aby v maximálnej možnej miere zohľadňoval historické špecifiká Slovenskej republiky v oblasti banskej činnosti. Predkladaný návrh zákona je v súlade s Ústavou Slovenskej republiky, zákonmi Slovenskej republiky, ako aj medzinárodnými zmluvami a inými medzinárodnými dokumentmi, ktorými je Slovenská republika viazaná. Predkladaný návrh zákona bol 20. augusta s pripomienkami schválený vo vláde Slovenskej republiky a pripomienky boli zapracované. Ďakujem.
Budaj, Ján, poslanec NR SR (2017-04-05):
Áno. Obávam sa, že časť poslancov toto považuje za koniec celého procesu, že už spláchne, ako sa hovorieva, ten verejný tlak, zbaví sa ho a pôjde všetko po starom. My ostatní chceme veriť, že toto je začiatok ozdravovania, že, naopak, pôjdeme k ďalším a ďalším problémom, ktoré spôsobujú, že občania nemajú pocit, že žijú v spravodlivej a férovej republike. A k tomu je treba aj to, aby sa nedávali nikdy na rovnakú mieru nejaké amnestie Michala Kováča, resp. milosti, kde nešlo o žiadnu kriminalitu tajnej služby, s tými zločinmi, ktoré zakryli amnestie Vladimíra Mečiara.
Bugár, Béla, podpredseda NR SR (2011-11-30):
Ďalej v rozprave vystúpi pán poslanec Marcinčin.
P. Muránsky, poslanec: (2003-06-19):
Z. Martináková, podpredsedníčka NR SR: Poprosím, prezentujme sa a hlasujme o bode 26. (Ruch v sále.) (Hlasovanie.) Prítomných je 129 poslancov, za 7, proti 98, zdržalo sa 24. Konštatujem, že sme tento návrh neschválili.
Beblavý, Miroslav, poslanec NR SR (2017-02-10):
Ďakujem pekne, pán predseda. Tak, ako prisľúbil som, veľmi krátko. Keďže zrušíme VÚC, je potrebné ich vypustiť aj z ústavného zákona o konflikte záujmov, kde sú obsiahnuté. Ako som vysvetlil v predchádzajúcej rozprave, bohužiaľ, VÚC si z tohto zákona aj tak veľa na rozdiel od centrálneho štátu nerobia, ale to by nebol dôvod tento zákon rušiť, ak by VÚC mali prežiť, ale ak prežiť nemajú, tak, samozrejme, nemá, neni ho ako uplatniť. Takže opäť ide o technickú implementáciu tejto veľkej zmeny. Ďakujem pekne.
Pavelka, Radoslav, poslanec NR SR (2018-12-03):
Ďakujem pekne, pán predsedajúci. Pán navrhovateľ zákona, pán overovateľ, ja prečítam náš pozmeňovací návrh. Takže pozmeňujúci a doplňujúci návrh poslankyne Anny Zemanovej a Radoslava Pavelku k návrhu poslancov Národnej rady Slovenskej republiky Petra Antala, Bélu Bugára, Tibora Bernaťáka a Evy Antošovej na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov. Bod 1. V čl. I bod 7 sa na konci nového znenia prvej vety bodka nahrádza bodkočiarkou a pripájajú sa tieto slová: „ak je to možné, musí byť podnájomná zmluva prednostne uzatvorená k pozemkom, ktoré tvoria súvislý celok s pozemkami, ktoré doterajší prenajímateľ užíva, alebo ktoré má vydané do náhradného bezplatného užívania.“. Odôvodnenie: Navrhovaná právna úprava zabezpečuje, aby sa predišlo k situáciám, kedy nájomca zámerne blokuje celú situáciu tým, že vydáva nevhodne situované pozemky, teda aby podnájomný pozemok bol prednostne vydaný tam, kde už doterajší vlastník niečo užíva, alebo kde v minulosti mal náhradné užívanie (a investoval do pôdy, keď ju užíval). Bod 2. V čl. I sa za bod 7 vkladá nový bod 8, ktorý znie: „8. V § 12a ods. 5 sa slová „znášajú nájomca a doterajší prenajímateľ rovnakým dielom“ nahrádzajú slovami „znáša v celom rozsahu nájomca“; po vydaní podnájomného pozemku doterajšiemu prenajímateľovi má nájomca voči doterajšiemu prenajímateľovi nárok na úhradu polovice účelne vynaložených nákladov“.". Nasledujúce body sa primerane prečíslujú. Tento bod nadobúda účinnosť 1. januára 2019. Odôvodnenie: Navrhovaná právna úprava reaguje na aplikačnú prax, kde nájomca je spravidla veľký poľnohospodársky podnik a doterajší prenajímateľ malý SHR alebo malý podnik. Často sa tak stáva, že malý subjekt nevie znášať tieto náklady, pritom je to nájomca, ktorý by mal primárne, ktorý by mal byť primárne zaťažený celou situáciou a naňho by mal byť vyvinutý tlak, aby vydával náhradné pozemky do podnájmu. Náklady podľa predloženého pozmeňovacieho návrhu znáša nájomca a potom, keď je náhradný pozemok vydaný, má nárok na polovicu úhrady účelne vynaložených nákladov, t. j. doterajší prenajímateľ ich nemusí uhrádzať dopredu. Ďakujem pekne, skončil som.
Grečková, Lea, poslankyňa NR SR (2013-05-21):
O bode 10 nemôžeme hlasovať, pretože bol schválený bod 11 spoločnej správy. Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Grendel, Gábor, podpredseda NR SR (2022-11-11):
Pán poslanec Zahorčák.
Pročko, Jozef, poslanec NR SR (2024-01-09):
Pán Susko, mne sa z vás zdvíhal žalúdok, a to hovorím veľmi úprimne. Normálne mi bolo zle. Vy nie ste len pepa halepaku, vy ste aj hupo pono na Havaji. Čo ste to porozprávali? To vám kto písal? Mladý Gašpar? Para? Vy ste tu naozaj rapotali, vy ste tu rozprávali definíciu trestov. A ako som povedal v predchádzajúcej svojej faktickej poznámke, presne ste rozprávali, čo my, čo sme my urobili. Vy ste tu boli 12 rokov. Vy čo učíte svoje deti, Susko? Že ukradnúť 20 mil. a dostať za to podmienku je skvelé? Vy sa naozaj nehanbíte? Vy nemáte svedomie. Vy sa pozriete do zrkadla, mne bolo z vás špatne. Vy viete, vy ste intelektom dobre obdarený človek, vy viete, akú špinavosť, aké svinstvo idete urobiť pre pár vyvolených, ktorí sú obvinení. Vám nie je hanba?! Mne je za vás ľúto. Vy sa môžete pozrieť do zrkadla? Vy ste čestný človek, minister spravodlivosti? Ste odporný, odporný človek, keď toto spravíte. Vy slúžite tomu Ficovi a slúžite zlodejom, ktorí kradli. Ja netvrdím, že ste niečo ukradli, ale čo ste potom? Ste naozaj hupo pono? Hupo pono, vygúglite si, čo je hupo pono. Človiečik, s ktorým si Ficom urobí, čo chce. Prepánaboha, to, čo ste tu predviedli, ja som myslel, že naozaj že vy prednesiete prejav, v ktorom poviete, prečo toto idete robiť. Vy čo ste tu porozprávali?! Toto naozaj musel písať mladý Gašpar a niekde to dal, dal vám desať definícii trestov a súdov. Súdy? Veď teraz môžu súdy vyniesť rozsudok, aký chcú. Lenže čo chce Fico? To, čo robil, aby Jankovská a jej podobní, aby Fico mal pod sebou prokuratúru, políciu a súdy, toto vy idete urobiť! Fuj, mi je z vás naozaj zle, Susko!
Lipšic, Daniel, minister vnútra SR (2010-08-11):
... lebo na vašom mieste, na vašom mieste by som naozaj vážil slová a skutky. Po tom, čo ste vy tu navystrájali počas posledných štyroch rokov, a napriek tomu my sme v opozícii za zrušenie imunity hlasovali. Sme to stále navrhovali. Sme hlasovali za. Ešte raz, pokiaľ má niekto čisté svedomie, nemá sa čoho obávať. Pokiaľ nemá, tak sa asi čoho obávať má.
Bugár, Béla, podpredseda NR SR (2017-06-19):
Ďalej v rozprave vystúpi pani poslankyňa Shahzad. Nech sa páči.
Fecko, Martin, poslanec NR SR (2012-09-21):
Ďakujem pekne. Áno, ja myslím, že mám taký istý názor, ako povedal teraz pán poslanec Baška. Som rád, že citoval tam jednotlivé expertízy, ako to bolo. Musíme si uvedomiť, že vlastne každý dopravný prostriedok je zároveň aj zbraňou. Zbraňou, ktorá pôsobí jednak na toho, kto ju vedie, ale aj toho, kto je účastníkom cestnej premávky. A pri našom natureli, myslím si, že keď sa povie, že niečo môžem, tak to, niečo môžem, bude krát desať, a potom zistíme, že budeme mať väčší problém. Takže môj názor je, že nie. Nulová tolerancia, myslím, že je jednoznačná. Akonáhle budeme povoľovať výnimky, tak prakticky sa to bude míňať účinkom a náš, myslím, národ si nezaslúži, aby nehodovosť sa tu zvyšovala. Takže som jednoznačne proti takémuto zákonu. Ďakujem.
P. Hrušovský, podpredseda NR SR: (2001-10-04):
(Hlasovanie.) Prítomných 84, za 79, zdržali sa 3, nehlasovali 2. Konštatujem, že návrh sme schválili. Pristúpime k tretiemu čítaniu o vládnom návrhu zákona o patentoch, dodatkových ochranných osvedčeniach a o zmene a doplnení niektorých zákonov. Otváram rozpravu o tomto bode programu. Konštatujem, že do rozpravy sa písomne neprihlásil nikto, ústne sa do rozpravy z prítomných pánov poslancov takisto nehlási nik. Preto vyhlasujem rozpravu o tomto bode programu za skončenú. Prosím pána spoločného spravodajcu, aby navrhol návrh záverečného uznesenia. L. Hóka, poslanec: Odporúčam, aby Národná rada Slovenskej republiky schválila zákon ako celok so zmenami a doplnkami schválenými. Dajte o tom hlasovať, pán predsedajúci.
Ďuriš Nicholsonová, Lucia, podpredsedníčka NR SR (2018-09-12):
Osem, osem faktických poznámok na vaše vystúpenie, pán poslanec. Končím možnosť prihlásiť sa s faktickou poznámkou. Pán poslanec Farkašovský.
Müllerová, Emília, poslankyňa NR SR (2012-06-26):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky, prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady Slovenskej republiky pre zdravotníctvo a aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Kiššová, Jana, poslankyňa NR SR (2014-11-10):
Ďakujem pekne za slovo. Ja chcem povedať, že som tiež mimoriadne zhrozená a prekvapená, že toto je človek, ktorý rozhoduje o nákupe za milióny eur. Rozhoduje nie za seba, nie za vás osobne, tento človek rozhoduje o investíciách za milióny eur. Za túto krajinu, za štát. Tento človek zastupuje štát a robí biznisy za milióny eur. Ten človek zastupuje každého jedného daňového poplatníka, za jeho peniaze rozhoduje o nákupoch na zdravotnícke potreby do zdravotníctva. Vy sa vážne nehanbíte? A viete, čo je na tom najzvrhlejšie? Najzvrhlejšie je na tom to, že vám neprekáža, že ten človek takýto je. Vám prekáža to, že sa to zverejňuje. Prečo tu teraz splašená pani poslankyňa zo SMER-u behá, že nezverejňujte to, neukazujte to. Vám, toto vám vadí, že sa to zverejňuje? Vám nevadí to, že sa to deje? Mne vadí to, že sa to deje. To, že sa to zverejňuje, už je až druhoradé na tom celom. Vážne vám je hanba.
B. Bugár, podpredseda NR SR: (2003-04-09):
Pán poslanec Baška, nech sa páči, máte slovo.
Vaľová, Jana, poslankyňa NR SR (2022-02-25):
Takže toto sa vám bude páčiť, aby ste blokovali, aby toto ľudia nevideli, alebo koľkí ľudia tu sú, ktorí sú pod nejakým vplyvom, to sa vám páči, aby sa to nepísalo.
Zmajkovičová, Renáta, podpredsedníčka NR SR (2013-03-19):
Pán poslanec Demian.
Pročko, Jozef, poslanec NR SR (2021-02-25):
Pani Sulanová, spomínali ste Indiu. V čase, keď tam šarapatil COVID najviac, tak tam boli dvaja moji priatelia a volali mi, že, Jozef, to je tu neuveriteľné, tu niekto nedodržuje pravidlá, tak ich tam na uliciach mlátili palicami policajti, tam tí ľudia nosili tak rúška a pred chvíľou som sa dozvedel od Mareka informáciu, že tam sú, priemer je tam 25 rokov, takže to sú, ako? Povedz nahlas. (Reakcia z pléna.) Polovica obyvateľov tam má do 25 rokov, takže to je naozaj mladé, zdravé obyvateľstvo. Ale k vám chcem povedať, pani Sulanová, jednu vec. Hovorili ste tu o rúškach, že do prírody nie. Súhlasím s vami, do prírody nie. Pozrite sa na Krupu, pozrite sa na Krupu, ako má nasadené to rúško. Kto mi z vás zaručí, že Krupa nemá teraz COVID a tie jeho sople, čo tu vypúšťa všade, ma nenakazia? Pozrite sa na Kotlebu, ktorého musel prísť upozorniť predsedajúci Blanár, toto sú dvaja nezodpovední ľudia, ktorí ukazujú národu, ako to nemá vyzerať a pani Sulanová, keď sme sa boli testovať u Svätého Michala, tak ste išli predo mnou do parlamentu. Zastavila vás moderátorka televízie, ja som išiel za vami a vy ste jej povedali, že nie ste pozitívna. Vy ste dobre vedeli, že ste pozitívna, lebo nám to tam povedali, dali ste rozhovor, rozhovor a ja som išiel za vami, vy ste ohrozili nielen mňa, ale tú redaktorku. A to je to, pani Sulanová, to je tá zodpovednosť. Pozrite sa na Krupu, ako vyzerá, a má to na saláme.
Pročko, Jozef, poslanec NR SR (2022-02-25):
Ďakujem veľmi pekne. Pán poslanec Osuský, vy ste tam spomínali Putina ako človeka, ktorý naozaj je agresor a je to veľká pravda, ale v Rusku je obrovská vlna protestov proti tomu, čo Putin urobil. Naozaj, normálni Rusi nechcú vojnu, takí, ktorí chcú žiť v mieri. Neviem, či by niekto zastavil Putina. A ja mám veľmi veľa priateľov medzi Rusmi a určite máte aj vy, ktorí rozprávajú, že generáli, tí starí sa postavili proti, ale tí mladí, Putinove také tie ovečky, tie išli na to tvrdo veľmi. Ale tí starí, ktorí si prežili svoje, povedali nie. A ďalšiu vec povedal jeden môj priateľ, že naši, v parlamente tam máte ľudí, ktorí nemajú problém s tým, aby tu Putin prišiel a aby nás, aby nám tu Putin vládol, čo je pre mňa choré. Ale Putin naozaj je človek pre mňa, ktorý nemá problém vyhodiť tú jadrovú elektráreň do vzduchu, nemá problém Západu ukázať, čo on je, akú on má silu. A ja si myslím, že sme na pokraji tretej svetovej vojny a mali by sme tu v parlamente neobhajovať Putina. Ako povedal Zeman, počuli ste Zemanov príspevok, pána prezidenta? Neskutočne krásne rozprával o tom a ON, putinofil, odsúdil Putina a povedal, že hejteri a ľudia, ktorí budú teraz Putina obhajovať, budú vyťahovať Irak, budú vyťahovať Srbsko, ale nebudú riešiť situáciu, ktorá je teraz. Nerobme to! Keby sme sa mali vracať do minulosti, tak tu môžme sedieť hodiny a hodiny. Poďme, prosím, riešiť situáciu teraz, ale spoločne. Spoločne zabráňme vojne v Európe! (Potlesk.)
B. Bugár, podpredseda NR SR: (2004-02-03):
Budeme pokračovať ďalšími bodmi. Navrhujem, aby nasledujúce dva návrhy medzinárodných zmlúv uviedol pán podpredseda vlády naraz s tým, že po vystúpení spoločného spravodajcu potom, samozrejme, bude k nim zlúčená aj rozprava. O každom návrhu, samozrejme, budeme potom hlasovať osobitne. Je všeobecný súhlas s týmto mojím návrhom. (Súhlasná reakcia pléna.) Áno, ďakujem. Takže pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s pristúpením k Dohovoru vypracovanému na základe článku K.3 Zmluvy o Európskej únii o používaní informačných technológií na colné účely (tlač 502) a návrhu na vyslovenie súhlasu Národne rady Slovenskej republiky s pristúpením k Dohovoru vypracovanému na základe článku K.3 Zmluvy o Európskej únii o vzájomnej pomoci a spolupráci medzi colnými správami (tlač 503). Spoločné správy máte v tlači 502a a 503a. Teraz dávam slovo pánovi podpredsedovi vlády a ministrovi financií Ivanovi Miklošovi, aby tieto návrhy uviedol. Nech sa páči.
Stuška, Michal, poslanec NR SR (2024-04-18):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Hrušovský, Pavol, predseda NR SR (2011-10-21):
Hlasujeme. (Hlasovanie.) 146 prítomných, 88 za návrh, 58 sa zdržalo. Návrh sme schválili. Čo ma oprávňuje pokračovať v rokovaní v treťom čítaní . Pýtam sa, či sa chce niekto prihlásiť do rozpravy? Pán poslanec Varga? Nie. Vyhlasujem rozpravu za skončenú. Pristúpime k hlasovaniu o vládnom návrhu zákona o posudzovaní vplyvov na, na životné prostredie ako celku so schválenými pozmeňovacími návrhmi. Gestorský výbor odporúča zákon.
Kuffa, Filip, poslanec NR SR (2021-11-05):
Pani kolegyňa, na váš taký dotaz, že ste presvedčená o tom, že každý bude hlasovať za túto reformu. No, nebude každý za ňu hlasovať, ani náhodou v takejto podobe. Nikto tu nie je ani proti reformám, ani proti ochrane prírody, ale nie v takejto podobe návrhu zákona, aký ste predložili. A jedna taká otázka, keď ste rozprávali o tej histórii národných parkov, touto novelou vlastne navrhujete to zmeniť, tú právnu subjektivitu, vytvoriť nové subjekty Správy národných parkov a má ich vzniknúť deväť. A teraz tá otázke je: Kde vy vlastne v rozpočte máte vyčlenené peniaze na tieto nové organizácie, ktoré vzniknú? Pretože nikde to tam v tom materiáli nemáte. A neviem, či Matovič s niečím takým uvažuje, lebo zatiaľ som to nikde nezachytil, že by boli vyčlenené peniaze na fungovanie týchto nových štátnych inštitúcií.
Heger, Eduard, predseda vlády SR (2021-12-02):
Opäť, pán Kuffa, pán poslanec, dovoľte mi, aby som vám položil doplňujúcu otázku, aby som rozumel, čo sa pýtate. Čo si predstavujete pod zavretými kostolmi?
Pellegrini, Peter, predseda NR SR (2015-10-21):
Vystúpili všetci písomne prihlásení do rozpravy. Dávam teraz možnosť prihlásiť sa do rozpravy ústne. Končím možnosť prihlásiť sa do rozpravy ústne, posledný je pán poslanec Jurzyca. Ako prvý pán poslanec Blanár. Pán poslanec, to je omyl? (Reakcia z pléna.) Ale ste na tabuli, takže v poriadku (reakcia z pléna), čiže chcete sa prihlásiť do rozpravy. Takže je prihlásený pán poslanec Blanár, Osuský, Zajac, Šípošová, Abrhan, Viskupič, Nicholsonová a pán poslanec Jurzyca. Pán poslanec, chcete vystúpiť ako prvý alebo... (Reakcia poslanca.) Ako posledný. Takže ako prvý pán poslanec Osuský. Poprosím posunúť... (Reakcie z pléna.) Lebo tým, že stratil procedurálny návrh, tak ho to dalo dopredu, čím by sa nemiestne predbehol pred všetkých kolegov. Takže, pán poslanec Osuský ako prvý, nech sa páči.
P. Hrušovský, predseda NR SR: (2004-05-11):
L. Polka, poslanec: Žiadal som vás, pán predseda, aby ste požiadali pána ministra vnútra o vysvetlenie. Ďakujem pekne.
Vitteková, Anna, poslankyňa NR SR (2015-12-01):
Pán poslanec Beblavý žiadal hlasovať o každom bode svojho pozmeňujúceho návrhu samostatne. Preto dajte hlasovať o bode 1 pozmeňujúceho návrhu pána poslanca Beblavého.
Danko, Andrej, predseda NR SR (2019-02-12):
Prosím, prezentujme sa a hlasujme. (Hlasovanie.) Prítomných 132 poslancov, za 58, proti 15, zdržalo sa 59. Konštatujem, že Národná rada sa uzniesla, že nebudeme pokračovať v rokovaní o návrhu zákona. Teraz prosím povereného člena výboru pre kultúru a médiá poslanca Petra Marčeka, aby uviedol hlasovanie o bode 66 schváleného programu, ktorým je prvé čítanie o návrhu poslancov Beblavého, Petrík na vydanie zákona, ktorým sa mení zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska (tlač 1276). Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Miroslava Beblavého a Simony Petrík na vydanie zákona, ktorým sa mení zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov , tlač 1276.)
Bugár, Béla, podpredseda NR SR (2011-03-30):
Pán spravodajca, chcete zaujať stanovisko? (Reakcia spravodajcu.) Nie. Vážené pani poslankyne, páni poslanci, pristúpime k hlasovaniu. Pán spravodajca, nech sa páči, uveďte prvé hlasovanie.
Laurenčík, Milan, podpredseda NR SR (2021-02-03):
Ďakujem veľmi pekne. Predpokladám, že pán poslanec Krajčír bude mať vystúpenie dlhšie ako dve minúty, preto prerušujem rokovanie o tomto pro... bode programu. A chcel by som vám ešte pripomenúť, že zajtra ráno o 9.00 hod. začíname bodmi pána ministra Krajniaka, potom príde pani ministerka Kolíková, nasledovať bude pán podpredseda vlády Sulík a pán podpredseda vlády Heger. Hlasovať budeme o všetkých týchto aj skrátených, zajtra o 11.00 hodine. Končím teda dnešný rokovací deň, aj keď ešte máme minútu, dúfam, že neprídem o prémie, keď som vás o minútu skorej pustil, a želám vám pekný večer. (Prerušenie rokovania o 19.00 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, člen vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 153
Kozelová, Monika, poslankyňa NR SR (2022-05-05):
No ďakujem pekne, Miro, za tento príspevok. Ja by som teda trošičku priliala oleja do ohňa. Ja totiž presne pred dvoma dňami som začala riešiť aj s pánom premiérom Hegerom problém, ktorý nastal, a je to problém, o ktorý mi, o ktorého vyriešenie nás poprosila vedúca Národnej linky pre ženy zažívajúce násilie. Píše mi: „Cez hranice sem chodia už, žiaľ, aj ženy, ktoré boli znásilňované v bunkroch. Strašné je to len napísať, reálne im nikto nevie pomôcť, nie sú ukrajinsky hovoriace poradkyne, ani psychiatri, ani psychológovia. Tie ženy potrebujú vysoko profesionálnu pomoc, dlhodobé terapie a nikto to nevie, nikto to nevie rozlúsknuť.“ Takže toto sú problémy, páni, a nie, nie interrupcie. Ja, ja nerozumiem tomu, že v tomto období vy sem dávate takéto nezmyselné zákony, to snáď nie je ani pravda. Ja skutočne si neželám vojnu a neželám si, aby vaše ženy znásilňovali a potom nemohli ísť na interrupcie. Skúste mi vysvetliť, čo vás k tomu viedlo, lebo zdravý rozum to rozhodne nebol.
Šimko, Jozef, poslanec NR SR (2021-04-01):
Ďakujem pekne. Vážený pán predsedajúci, vážený pán predseda vlády Slovenskej republiky, ja by som začal takto. A dal by som si otázku: Čo nám vlastne prináša ďalšie predĺženie núdzového stavu? Čo to prinesie pre občanov žijúcich na území Slovenskej republiky? Tak ja vám teda poviem, že malé predajne musia byť a budú opäť ďalej zatvorené, pritom super-, hypermarkety, ktoré predávajú veselo a vynášajú obrovské zisky za hranice Slovenskej republiky, ja tomu tak hovorím vždy, že za Dunaj, za tie milióny, za peniaze občanov žijúcich na území Slovenskej republiky možnože si tam kupujú jachty. Takže toto nám prinesie. Ale na druhej strane v super-, hypermarketoch, keď sa na to pozrete, je to až na smiech, že jednotlivé hračky alebo porcelánové tovary sú všetko prelepené červenou páskou. Je to vôbec logické? Ako môže niekto vydať takéto nariadenie? Je to strašné! Že ďalej budú uzavreté opravy obuvi alebo holičstvá musia byť zatvorené. Toto nám prináša ďalšie predĺženie núdzového stavu. Vážení priatelia, však si už konečne uvedomme, že 83 % občanov žijúcich na území Slovenskej republiky nesúhlasí s predĺžením núdzového stavu, že viac ako 80 % ľudí nesúhlasí s vládou Slovenskej republiky, teda s bývalou, už máme novú vládu, tak niečo asi tu nie je v poriadku. Ale dajme si ale aj otázku aj v tom slova zmysle, ako vlastne liečime tých ľudí, ktorých v podstate pozitívne testujeme. Však sa, preboha, zamyslime! Ak zistíme, že ten človek je pozitívne testovaný, čo sa urobí? Ide k obvodnému lekárovi, obvodný lekár ho vypíše, pošle ho domov a žiadne lieky, nič sa im nedávajú. Tak dačo tu asi skutočne nie je v naprostom poriadku. Tak zato hovorím, mali by sme skutočne poskytovať nejaké vitamíny a nie kupovať rúška a injekcie rôzneho druhu v hodnote viac ako... (Prerušenie rečníka časomerom.)
Grendel, Gábor, podpredseda NR SR (2023-02-08):
S reakciou na faktickú poznámku pani poslankyňa Kozelová.
Danko, Andrej, predseda NR SR (2016-10-26):
Ďakujem veľmi pekne. Do rozpravy je prihlásený pán poslanec Poliačik.
Kollár, Jozef, poslanec NR SR (2010-09-09):
Takže odporúčam, aby Národná rada sa uzniesla podľa 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Pán predsedajúci, dajte hlasovať o mojom návrhu.
Hrnčiar, Andrej, podpredseda NR SR (2018-09-20):
Prosím, prezentujme sa a hlasujme. (Hlasovanie.) Prítomných 119, za 24, proti 43, zdržalo sa 51, nehlasoval 1. Konštatujem, že sme tento návrh neschválili. Ďakujem za účasť a vyhlasujem 34. schôdzu za skončenú. (Rokovanie 34. schôdze sa skončilo o 17.38 hodine.)
Hraško, Igor, poslanec NR SR (2013-12-12):
Ďakujem pekne, pán minister, za odpoveď. Mal som aj také, také teda tušenie. Áno, je to skôr otázka v rámci správy daní smerujúca skôr na ministra financií, ale smeroval som ho na vás z toho dôvodu, že naozaj sa tam jedná o to ovocie, ktoré je produktom poľnohospodárstva a v podstate vieme všetci, že problém čierneho pálenia tu je. A teraz ide o to, že či sa k tomu postavíme teda tak, že vytvoríme prostredie také, aby sme umožnili legálne pálenie v menšom množstve, povedzme, že v Maďarsku majú nejaký zákon prijatý, ktorý umožňuje takýto spôsob a pozdvihli sa trošku regióny, aj regionálne produkty, vlastne sa týmto spôsobom zaviedli s tým, že oni to majú nedotiahnuté. Európska únia tam má nejaké výhrady k tomu, k tým potrebným daniam, ale myslím si, že u nás, na Slovensku by to možno pomohlo aj k zvýšeniu zamestnanosti, pretože menšie pálenice by mohli vzniknúť aj pri samosprávach, teda pri menších obciach legálne a tým pádom by aj odvádzali istým spôsobom tieto dane. Samozrejme, tie dane by sa museli nejakým spôsobom zjemniť a v tom určite by ste vy s ministrom financií skôr vyjednali veci, ako niekto iný. Za ďalšie, že vlastne súčasný stav, ktorý je, tak naši slovenskí producenti, ktorí zbierajú toto ovocie, ktoré je určené na pálenie a najmä v južných častiach Slovenska ho odvážajú do Maďarska. To znamená, že tam zvyšujú tú zamestnanosť, tam dávajú možnosti ľuďom si zarobiť a produkovať vlastne túto pálenku. Tak prečo nevytvoríme ten priestor radšej u nás, na Slovensku? Takže či v tomto vy podniknete, aj v súčinnosti s ministrom financií také kroky, aby sa povedzme táto, toto pálenie alkoholu u nás legalizovalo, ale pritom aby sa zjemnili tie podmienky, aby sa nenahrávalo naozaj, lebo keď sú tvrdé podmienky, ľudia špekulujú, ako to obísť a preto tu máme cez 40-tis. nelegálnych páleníc, podľa prezentovaných mediálnych informácií a naozaj len tých 170 oficiálnych, teda páleníc.
Ježík, Jozef, poslanec NR SR (2018-10-23):
Teraz, prosím, hlasujme o treťom bodu, bode zo spoločnej správy s odporúčaním gestorského výboru schváliť s tým, že boli podané lepšie pozmeňujúce návrhy.
Pročko, Jozef, poslanec NR SR (2021-09-21):
Ďakujem. Ja musím reagovať v úvode. No fašistovi, odsúdenému extrémistovi Sujovi sa o mne musí aj snívať. Ja som bol teraz absolútne ticho, ale ten... to fakt sa musí aj snívať o mne. Chcem reagovať na pána Blanára. Pán Blanár, ja som bol na tom výbore, počúval som pozorne, keď tam bol aj pán Mičev a boli tam zamestnanci z múzea. Pán Mičev na moju otázku, či mu vadí, že bude patriť pod iné ministerstvo, odpovedal: „Nie, nevadí.“ Povedal, že ani jednému zamestnancovi to nevadí. Tu ide len o to, že to nebude pod ministerstvom kultúry, ale bude to pod ministerstvom obrany a v podstate to schvaľujem, pretože naozaj aj Naď tam vysvetlil veci, ktoré sú veľmi dobré, a bude to fungovať oveľa lepšie. To je môj názor. Ale vy ste tu zase predviedli demagógiu, zavádzanie a klamstvá. Aj tam bolo povedané, že pani Laššáková, poslankyňa, vtedy ministerka kultúry, mala problémy s ministerstvom, teda, pardon, s múzeom, mali sťažnosti, ako sa to tam vedie a tak ďalej. Teraz, teraz Laššáková a partička zo SMER-u úplne inak točí. Vy, vy ste najkakajúcejšia sa partia do pusy. Čo bolo pred tromi rokmi, tak teraz je zrazu inak. Vy ste naozaj a to robí aj tuná príto... neprítomný Peťo Pellegrini, to vy ste úžasní. Vy dehonestujete to, čo ste dehonestovali predtým, a negujete to, čo ste negovali včera. Ešte raz opakujem, ministerstvám... múzeu vôbec nevadilo, ani jednému zamestnancovi, že sa bude meniť a že to bude patriť pod ministerstvo obrany. Ďakujem.
Jílek, Rastislav, poslanec NR SR (2020-07-15):
Pán predsedajúci, v rozprave nevystúpili žiadni poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
I. Andruskó, poslanec: (2006-12-05):
Súčasný systém financovania prostredníctvom krajských školských úradov poskytuje týmto inštitúciám 100 % normatívnych prostriedkov, návrh novely zákona im zaručuje finančné prostriedky len vo výške 85 % normatívu. Ak totiž finančné prostriedky pre tieto školy budú prechádzať cez rozpočty obcí alebo vyšších územných celkov, tie podľa súčasnej platnej legislatívy môžu znížiť normatívny objem finančných prostriedkov pre spomínané neštátne školské zariadenia až o 15 %. Ani vláda, ani parlament nebudú mať dostatočné legislatívne prostriedky, aby ovplyvnili výsledné rozpočty spomínaných neštátnych školských zariadení. Podľa mňa ďalšie veľké nebezpečenstvo skryté v návrhu novely zákonov sa týka súkromných detských integračných centier. Normatívy na žiaka sú v ich prípade určené tak, aby finančné prostriedky postačili aj na zabezpečenie špecifických úloh a špeciálnych potrieb detí, t. j. sú oveľa vyššie ako v ostatných školských zariadeniach. Prípadná absencia v zákonom nezaručených, tým pádom nenárokovateľných 15 % finančných prostriedkov z normatívu môže vážne ohroziť chod týchto zariadení, čo je podľa môjho názoru v diametrálnom rozpore s predstavou vlády o podpore postihnutých ľudí. Práve táto skupina občanov potrebuje zvýšenú pozornosť tak, aby boli ich obmedzené životné podmienky kompenzované vzornou starostlivosťou zo strany štátu. Pripravovaná zmena však obsahuje ani nie veľmi skrytú možnosť zníženia úrovne každodennej starostlivosti, resp. odbornosti práce príslušných pedagogických a nepedagogických zamestnancov. V prípade schválenia novely zákonov v predkladanej forme bude spoločnosti založenej na pilieroch sociálnej súdržnosti visieť hrozba práve nad občanmi, ktorí potrebujú zvýšenú pozornosť a starostlivosť. Z uvedeného dôvodu z hľadiska kontinuity štátnej starostlivosti o postihnuté deti nepodporujem vládny návrh zákona v súčasnom znení. Na záver si dovoľujem poznamenať, že § 39a ods. 1 návrhu nedostatočne definuje výšku finančných prostriedkov napríklad pre neštátnu základnú umeleckú školu, totiž osobitný predpis uvedený pri odseku zákonov, to je vlastne zákon o rozpočtovom určení mínusu dane atď. a nariadenia vlády, to je o rozdeľovaní výnosu dane z príjmov v územnej samospráve určil len celkový objem finančných prostriedkov pre obec. Tento údaj je však nedostatočný na vypočítanie rozpočtu pre konkrétne neštátne školské zariadenia. Ďakujem za pozornosť.
Laurenčík, Milan, podpredseda NR SR (2021-05-10):
Pán poslanec Marek Hattas, faktická poznámka, nech sa páči.
Drobný, Stanislav, poslanec NR SR (2019-09-24):
Ďakujem za slovo. Vážený pán predsedajúci, vážené kolegyne, vážení kolegovia, predkladaný návrh zákona by sa dal charakterizovať slovami viac peňazí pre našich najmenších, viac rodinnej pohody pre ich mamu i otca. Ešte dôležitejšie je to, že ide o investíciu do budúcnosti Slovenska. Svetové veľmoci venujú veľkú energiu pre optimalizáciu demografickej krivky svojich krajín. Je známe, koľko energie za týmto účelom venoval prezident Ruskej federácie Vladimír Putin. Trvalo niekoľko rokov, kým sa v Ruskej federácii podarilo otočiť nepriaznivý trend zdedený z čias vlády Borisa Jeľcina. Na Vladimíra Putina sú aj v tomto pléne rôzne názory, ale v jednom sa pravdepodobne zhodneme. Je to pragmatik, ktorý keď niečo robí, tak vie, prečo to robí. Kým u veľmocí je podpora demografie hlavne vecou geopolitického súboja, krajinám s veľkosťou Slovenska ide o prežitie národa ako takého. To je v dnešnej dobe veľmi dôležitá požiadavka, pretože Bruselom a európskymi progresívcami pretláčaný migračný tok z Afriky má síce potenciál počet obyvateľov veľmi rýchlo zvyšovať, ale migračný tok nezabezpečí prežitie slovenského národa. Demografická krivka ako zdroj sily spoločnosti nie je len o počtoch, ale aj o schopnostiach budúcej generácie. Ak by stačili len počty, tak dnes by Egypt či Bangladéš boli veľmi významnými krajinami. Je tu ešte jeden aspekt, ktorý je spoločný pre všetky súčasné návrhy sociálnych zákonov. Pokiaľ prejdú, tak tie zákony občanom Slovenska iba do istej miery kompenzujú to, čo im systém v minulosti vzal. Matka a jej malé dieťa musí v súčasnosti pri poberaní rodičovského príspevku vyžiť z 220 euro 70 centov na mesiac. Logicky je tak odkázaná na príjem manžela. Nie každá má manžela úspešného podnikateľa a ako je to s platmi u bežných pracujúcich, to vieme všetci. Keď sme pri tých platoch, čím to je, že aj poctiví podnikatelia sa sťažujú, že pracovná sila je na Slovensku drahá, a na druhej strane tí pre nich drahí pracujúci nemajú peniaze na slušnú výchovu detí? Všade je drahota a tá drahota je tu preto, lebo máme drahý štát. Všetky tie dane a poplatky končia v cene výrobku pre konečného spotrebiteľa, radového občana. Štát berie príliš veľa peňazí a príliš málo z nich dáva pracujúcim ľuďom späť, pričom vybraným, a to spravidla zahraničným subjektom dane odpúšťa a dáva rôzny stimuly. Dnes preto naozaj platí to, čo pred desaťročiami neplatilo. V dnešnej dobe je menej štátu v záujme pracujúcich. Práve preto v predloženej novele zákona predlžujeme dobu poberania materskej na celé tri roky. Okrem toho navrhujeme upraviť hodnotu nároku na materské na 90 % z vymeriavacieho základu matky, pokiaľ bola zamestnaná alebo pracovala. V prípade, ak matka nepracovala, ale má ukončené minimálne stredné odborné vzdelanie, navrhujeme, aby jej bolo materské vyplácané vo výške 90 % z minimálnej mzdy. Chcem vás všetkých požiadať o podporu tohto návrhu zákona. Venujme mu viac verejných zdrojov našim najmenším. Je ich odkiaľ vziať. Sú tisíce dotácií na veci, ktoré občania Slovenska naozaj až tak nepotrebujú. Dotácie na aktivity, z ktorých má prínos iba pár jednotlivcov alebo uzavretá komunita. Ďakujem za pozornosť.
M. Číž, podpredseda NR SR: (2007-03-20):
(Hlasovanie.) Prítomných je 144 poslancov, za 144 poslancov. Ďakujem. Pýtam sa, pán spravodajca, môžeme pristúpiť k tretiemu čítaniu, teda k hlasovaniu?
Bugár, Béla, podpredseda NR SR (2018-06-20):
Prezentujme sa a hlasujme. (Hlasovanie.) Prítomných 138 poslancov, za 46, proti 20, zdržalo sa 70, 2 nehlasovali. Návrh sme neschválili. Prosím teraz znovu pána poslanca Mizíka, aby uviedol hlasovanie v prvom čítaní o návrhu poslanca Žarnaya na vydanie zákona, ktorým sa dopĺňa zákon č. 317/2009 Z. z. o pedagogických zamestnancoch, tlač 1008. (Hlasovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov , tlač 1008.)
Hrnčiar, Andrej, podpredseda NR SR (2019-03-26):
Jedna faktická poznámka. Nech sa páči, pán poslanec Heger.
Novotný, Viliam, poslanec NR SR (2013-05-17):
Ďakujem pekne za slovo. Chcel by som upozorniť na hlasovanie v druhom čítaní o vládnom návrhu zákona o Národnom zdravotníckom informačnom systéme. Pán spravodajca pri uvádzaní bodov zo spoločnej správy s odporúčaním gestorského výboru schváliť urobil chybu, pretože v spoločnej správe sú uvedené body 99 až 107 s odporúčaním schváliť, a počul som, že povedal body 98 až 107 s odporúčaním schváliť, a potom pri ďalšom hlasovaní znovu povedal, že keďže sme schválili bod 98, nemôžeme hlasovať o bode 98. Čiže nebolo, nebolo uvedené hlasovanie v súlade so spoločnou správou, ktorá vyšla z gestorského výboru. Chcem na to upozorniť a dávam námietku. Ďakujem pekne.
Laššáková, Jana, podpredsedníčka NR SR (2013-06-20):
Ďakujem pekne, pán minister. Pán spravodajca, chcete zaujať stanovisko? Áno. Nech sa páči, máte slovo.
Mizík, Stanislav, poslanec NR SR (2022-03-22):
Ďakujem za slovo. Áno, táto zradcovská dohoda s USA našou zradcovskou vládou môže zatiahnuť Slovensku do priamej vojny, aj keď si myslím, že už tam je. Slovensko sa na čele s Čaputovou, Korčokom a nevojakom ministrom Naďom šialenými krokmi stáva súčasťou vojny, do ktorej nás nič nie je. Áno, nič nás do toho nie je. Nie sú to štáty ani EÚ, ani NATO. Vraždia sa medzi sebou Slovania a niekto z diaľky si mädlí ruky a my sa ideme pchať to tejto špinavej hry, ktorú vyprovokovali úplne iní hráči. S týmto nebudem súhlasiť, a preto aj tento pamätný deň by mal tak znieť, ako je v našom návrhu. Ďakujem.
Hrnčiar, Andrej, podpredseda NR SR (2019-11-28):
Prosím, prezentujme sa a hlasujme. (Hlasovanie.) Prítomných 127, za 77, proti 37, zdržalo sa 10, nehlasovali 3. Konštatujem, že sme skrátili lehotu.
Kollár, Boris, predseda NR SR (2021-09-22):
Hlasujeme o skrátení lehoty. Prosím, prezentujme sa a hlasujeme. (Hlasovanie.) 137 prítomných, za 89, proti 45, zdržali sa 3. Uvedený návrh sme schválili.
Jurinová, Erika, podpredsedníčka NR SR (2015-10-30):
Pán poslanec Osuský.
Taraba, Tomáš, poslanec NR SR (2022-06-28):
Dámy a páni, ďakujem pekne. Tento návrh zákona, myslím si, že je absolútne normálnou výbavou každého právneho štátu, to, ako to funguje dnes na Slovensku, že do... týždne, v podstate týždne dopredu sa vie, ktorý sudca má službu, a jednoducho nedá sa zabrániť tomu, že existujú napríklad vyšetrovatelia, ktorí majú lepšie vzťahy s nejakými sudcami, ktorí majú horšie vzťahy s nejakými sudcami, a podľa toho vedia regulovať svoju prácu, že kedy potenciálne ich kamarát má alebo nemá službu. A práve z tohoto dôvodu je, myslím si, že v záujme úplne všetkých, aby niekto nemohol spochybňovať zákonnosť a nestrannosť tých, tých úkonov, ktoré sa konajú. Na konci dňa veľmi dobre vieme, čo, ako to tu prebiehalo pri vydávaní samotného Roberta Fica, že v podstate sa zhodou okolností stalo to, že, že ten návrh spadal na deň, kedy pani Záleská mala službu na, na Špecializovanom trestnom súde, a vzniklo z toho automaticky aj z pohľadu potom takej nejakej obhajoby, že no pozrite sa, toto absolútne nie je náhoda, to je presne tak načasované, naplánované, aby to všetko tak do seba zapadalo. Takže z tohoto dôvodu si myslím, že tento návrh je niečo, s čím už vonkoncom nemôže mať koalícia žiaden problém, pretože zákonnosť a transparentnosť v trestnoprávnych konaniach bola absolútne vaša výkladná skriňa. A myslím si, že aj vzhľadom na to, že koľko kadejakých už medializovaných káuz skončilo v podstate veľkým fiaskom, tak výsledok je aj to, že sa veľmi často hovorilo tom, že jednoducho či to nemá za následok aj to, že stále tí istí sudcovia stále tie isté kauzy riešili, až to doriešili tak, že Ústavný súd trinásťkrát rozhodol iba za minulý rok o porušovaní základných ľudských práv pri vyšetrovaní. Myslím si, že to je neskutočná hanba, že sme sa dopracovali v treťom tisícročí k takýmto nejakým prívlastkom, ktoré sa tu musia v mene Slovenskej republiky v rozsudkoch Ústavného súdu prijímať, a toto nemôže byť ľahostajné nikomu, komu elementárnym spôsobom ide o zachovanie právneho štátu. Takže prosím vás o podporu k tomuto zákonu, myslím si, že je to niečo, čo len posilní v podstate celý, celý ten proces, tú zákonnosť, pretože to je ústavou garantované, že, že tieto procesy by mali byť nestranné. Ďakujem pekne.
Puci, Róbert, poslanec NR SR (2013-01-31):
Pán predseda, dajte, prosím, hlasovať o návrhu zákona ako o celku v znení schválených pripomienok a s odporúčaním gestorského výboru prerokovaný zákon schváliť.
Habánik, Jozef, poslanec NR SR (2023-12-08):
Ďakujem pekne. Vážený pán predsedajúci, váženie panie poslankyne, páni poslanci, vážený pán podpredseda vlády, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva spoločnú správu výborov Národnej rady Slovenskej republiky o výsledku prerokovania vládneho návrhu zákona. Národná rada Slovenskej republiky uznesením zo 7. decembra 2023 č. 51 sa uzniesla prerokovať vládny návrh zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o vládnom návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky v uznesení č. 9 zo 7. decembra 2023, Výbor Národnej rady Slovenskej republiky pre financie a rozpočet v uznesení č. 23 zo 7. decembra 2023 a Výbor Národnej rady Slovenskej republiky pre vzdelávanie, vedu, mládež a šport v uznesení č. 6 zo 7 decembra 2023, zhodne všetky výbory odporúčajú vládny návrh zákona schváliť. Gestorský výbor na základe spoločných stanovísk výborov vyjadrených v ich uzneseniach odporúča Národnej rade Slovenskej republiky vládny návrh zákona schváliť. Predmetná spoločná správa výborov bola schválená uznesením Výboru Národnej rady Slovenskej republiky pre vzdelávanie, vedu, mládež a šport 7. decembra 2023 pod číslom 7. Týmto uznesením ma výbor zároveň poveril ako spoločného spravodajcu, aby som na schôdzi Národnej rady Slovenskej republiky informoval o výsledku rokovania výborov, stanovisku a návrhu gestorského výboru a predkladal návrhy podľa príslušných ustanovení zákona o rokovacom poriadku Národnej rady Slovenskej republiky. Ďakujem, pán predsedajúci, skončil som. Prosím, otvorte rozpravu.
Štefanec, Ivan, poslanec NR SR (2011-02-02):
Ďakujem, pán podpredseda. Pán poslanec Kažimír, stále ma udivuje vaša odvaha obhajovať neobhájiteľné a v tomto prípade tzv. základný bankový produkt. Za všetky skutočnosti mi dovoľte uviesť len známy fakt, že počas existencie základného bankového produktu túto možnosť využilo 5 zákazníkov, len 5 občanov využilo nástroj, ktorý ste vy navrhovali. To je najlepší dôkaz toho, že nezmysly, ktoré ste presadzovali, nefungujú. Ďakujem.
P. Hrušovský, predseda NR SR: (2004-06-14):
Otváram rozpravu o tomto bode programu. Chcem vás informovať, že do rozpravy som dostal dve písomné prihlášky za poslanecké kluby, resp. jednu prihlášku nezávislého poslanca, za poslanecký klub Kresťanskodemokratického hnutia pán poslanec Mikloško a ďalej vystúpi pán poslanec Banáš. Nech sa páči, pán poslanec Mikloško, ešte pred tým...